CELEX: 31997R1830
Language: el
Date: 1997-09-23 00:00:00
Title: Κανονισμός (ΕΚ) αριθ. 1830/97 της Επιτροπής της 23ης Σεπτεμβρίου 1997 σχετικά με τη διακοπή της αλιείας σολομού από σκάφη που φέρουν τη σημαία της Σουηδίας

Avis juridique important

|

31997R1830

Κανονισμός (ΕΚ) αριθ. 1830/97 της Επιτροπής της 23ης Σεπτεμβρίου 1997 σχετικά με τη διακοπή της αλιείας σολομού από σκάφη που φέρουν τη σημαία της Σουηδίας  

Επίσημη Εφημερίδα αριθ. L 262 της 24/09/1997 σ. 0001 - 0001

ΚΑΝΟΝΙΣΜΟΣ (ΕΚ) αριθ. 1830/97 ΤΗΣ ΕΠΙΤΡΟΠΗΣ της 23ης Σεπτεμβρίου 1997 σχετικά με τη διακοπή της αλιείας σολομού από σκάφη που φέρουν τη σημαία της ΣουηδίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου που εφαρμόζεται στην κοινή αλιευτική πολιτική (1), όπως τροποποιήθηκε τελευταία από τον κανονισμό (ΕΚ) αριθ. 686/97 (2), και ιδίως το άρθρο 21 παράγραφος 3,Εκτιμώντας:ότι ο κανονισμός (ΕΚ) αριθ. 390/97 του Συμβουλίου, της 20ής Δεκεμβρίου 1996, περί καθορισμού, για ορισμένα ιχθυαποθέματα και ομάδες ιχθυαποθεμάτων, των συνολικών επιτρεπόμενων αλιευμάτων για το 1997 και ορισμένων όρων βάσει των οποίων μπορούν να αλιεύονται (3), όπως τροποποιήθηκε τελευταία από τον κανονισμό (ΕΚ) αριθ. 711/97 (4), προβλέπει τις ποσοστώσεις σολομού για το 1997 7ότι, προκειμένου να εξασφαλισθεί η συμμόρφωση προς τις διατάξεις σχετικά με τους ποσοτικούς περιορισμούς και τα αλιεύματα των αποθεμάτων που υπόκεινται σε ποσοστώσεις, είναι αναγκαίο για την Επιτροπή να ορίσει την ημερομηνία μέχρι την οποία τα αλιεύματα τα οποία πραγματοποιούνται από σκάφη που φέρουν τη σημαία κράτους μέλους θεωρούνται ότι έχουν εξαντλήσει την ποσόστωση που έχει χορηγηθεί 7ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα σολομού στα ύδατα των υποδιαιρέσεων CIEM III b, c και d (ζώνη ΕΚ) από σκάφη που φέρουν τη σημαία της Σουηδίας ή είναι νηολογημένα στη Σουηδία έχουν εξαντλήσει το όριο των ποσοστώσεων που έχουν χορηγηθεί για το 1997 7 ότι η Σουηδία απαγόρευσε την αλιεία του αποθέματος αυτού από την 1η Σεπτεμβρίου 1997 7 ότι, κατά συνέπεια, είναι αναγκαίο να τηρηθεί η ημερομηνία αυτή,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Τα αλιεύματα σολομού στα ύδατα των υποδιαιρέσεων CIEM III b, c και d (ζώνη ΕΚ) από σκάφη που φέρουν τη σημαία της Σουηδίας ή είναι νηολογημένα στη Σουηδία θεωρούνται ότι έχουν εξαντλήσει την ποσόστωση που έχει χορηγηθεί στη Σουηδία για το 1997.Απαγορεύεται η αλιεία σολομού στα ύδατα των υποδιαιρέσεων CIEM III b, c και d (ζώνη ΕΚ) από σκάφη που φέρουν τη σημαία της Σουηδίας ή είναι νηολογημένα στη Σουηδία, καθώς επίσης και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που έχει αλιευθεί από τα προαναφερθέντα σκάφη μετά την ημερομηνία εφαρμογής του παρόντος κανονισμού.Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός εφαρμόζεται από την 1η Σεπτεμβρίου 1997.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 23 Σεπτεμβρίου 1997.Για την ΕπιτροπήEmma BONINOΜέλος της Επιτροπής(1) ΕΕ L 261 της 20. 10. 1993, σ. 1.(2) ΕΕ L 102 της 19. 4. 1997, σ. 1.(3) ΕΕ L 66 της 6. 3. 1997, σ. 1.(4) ΕΕ L 106 της 24. 4. 1997, σ. 1.